CELEX: 32012D1104
Language: hr
Date: 2012-11-21 00:00:00
Title: Odluka br. 1104/2012/EU Europskog parlamenta i Vijeća od 21. studenoga 2012. o izmjeni Odluke Vijeća 2008/971/EZ radi uvrštenja šumskog reprodukcijskog materijala kategorije „kvalificiran” i ažuriranja naziva tijela odgovornih za odobravanje i nadzor proizvodnje

03/Sv. 66
            
            
               HR
            
            
               Službeni list Europske unije
            
            
               248
            
         32012D1104
   
               L 328/1
            
            
               SLUŽBENI LIST EUROPSKE UNIJE
            
         ODLUKA br. 1104/2012/EU EUROPSKOG PARLAMENTA I VIJEĆA
   od 21. studenoga 2012.
   o izmjeni Odluke Vijeća 2008/971/EZ radi uvrštenja šumskog reprodukcijskog materijala kategorije „kvalificiran” i ažuriranja naziva tijela odgovornih za odobravanje i nadzor proizvodnje
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 2.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   u skladu s redovnim zakonodavnim postupkom (2),
   budući da:
   
               (1)
            
            
               Odluka Vijeća 2008/971/EZ od 16. prosinca 2008. o jednakovaljanosti šumskog reprodukcijskog materijala proizvedenog u trećim zemljama (3) utvrđuje uvjete pod kojima se šumski reprodukcijski materijal kategorija „poznato podrijetlo” i „selekcioniran” proizveden u trećim zemljama navedenima u Prilogu I. toj Odluci, uvozi u Uniju.
            
         
               (2)
            
            
               Nacionalnim pravilima za certificiranje šumskog reprodukcijskog materijala u Kanadi, Hrvatskoj, Norveškoj, Srbiji, Švicarskoj, Turskoj i Sjedinjenim Američkim Državama predviđeno je provođenje službenih kontrola na terenu prilikom prikupljanja i pripreme sjemena te proizvodnje sadnog materijala.
            
         
               (3)
            
            
               Sukladno tim pravilima, sustavi za odobravanje i registraciju osnovnog materijala i naknadnu proizvodnju reprodukcijskog materijala od tog osnovnog materijala trebali bi slijediti Sustav OECD-a za certificiranje šumskog reprodukcijskog materijala u međunarodnoj trgovini (Sustav OECD-a za šumsko sjeme i sadnice). Nadalje, ta pravila zahtijevaju da sjeme i sadnice kategorija „poznato podrijetlo”, „selekcionirano” i „kvalificirano” budu službeno certificirani, a paketi sjemena službeno zatvoreni sukladno Sustavu OECD-a za šumsko sjeme i sadnice.
            
         
               (4)
            
            
               Ispitivanje tih pravila u pogledu kategorije „kvalificirano” pokazalo je da uvjeti za odobravanje osnovnog materijala ispunjavaju zahtjeve utvrđene u Direktivi Vijeća 1999/105/EZ od 22. prosinca 1999. o stavljanju na tržište šumskog reprodukcijskog materijala (4). Osim toga, uz izuzetak uvjeta u pogledu kakvoće sjemena, čistoće vrsta i kakvoće sadnica, pravila tih trećih zemalja pružaju ista jamstva u pogledu uvjeta koji se primjenjuju na sjeme i sadnice nove kategorije „kvalificirano” poput onih predviđenih u Direktivi 1999/105/EZ. Iz toga proizlazi da se pravila vezana uz certificiranje šumskog materijala kategorije „kvalificirano” u Kanadi, Hrvatskoj, Norveškoj, Srbiji, Švicarskoj, Turskoj i Sjedinjenim Američkim Državama trebaju smatrati jednakovaljanima onima određenima u Direktivi 1999/105/EZ, pod uvjetom da se ispune uvjeti u pogledu sjemena i sadnica navedeni u Prilogu II. Odluci 2008/971/EZ.
            
         
               (5)
            
            
               U pogledu materijala kategorije „kvalificirano”, ti uvjeti trebali bi uključivati pribavu informacija o tome jesu li proizvodi genetički modificirani ili nisu. Takve informacije trebale bi olakšati primjenu zahtjeva iz Direktive 2001/18/EZ Europskog parlamenta i Vijeća od 12. ožujka 2001. o namjernom uvođenju genetski modificiranih organizama u okoliš (5), ili, gdje je primjenjivo, iz Uredbe (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (6) i Uredbe (EZ) br. 1830/2003 Europskog parlamenta i Vijeća od 22. rujna 2003. o sljedivosti i označivanju genetski modificiranih organizama te sljedivosti hrane i hrane za životinje proizvedene od genetski modificiranih organizama (7).
            
         
               (6)
            
            
               Nadalje, nazivi nekih tijela odgovornih za odobravanje i nadzor proizvodnje, kao što su navedeni u Prilogu I. Odluci 2008/971/EZ, su se promijenili.
            
         
               (7)
            
            
               Stoga na odgovarajući način treba izmijeniti Odluku 2008/971/EZ,
            
         DONIJELI SU OVU ODLUKU:
   Članak 1.
   Odluka 2008/971/EZ mijenja se kako slijedi:
   
               1.
            
            
               U članku 1., prvi stavak zamjenjuje se sljedećim:
               „U ovoj se Odluci utvrđuju uvjeti pod kojima se šumski reprodukcijski materijal kategorija ‚poznato podrijetlo’, ‚selekcionirano’ i ‚kvalificirano’ proizveden u trećoj zemlji navedenoj u Prilogu I. uvozi u Uniju.”
            
         
               2.
            
            
               U članku 3. stavak 2. zamjenjuje se sljedećim:
               „2.   Sjeme i sadnice kategorija ‚poznato podrijetlo’, ‚selekcionirano’ i ‚kvalificirano’ vrsta navedenih u Prilogu I. Direktivi 1999/105/EZ, proizvedeni u trećim zemljama navedenima u Prilogu I. ovoj Odluci, koje su službeno certificirala nadležna tijela treće zemlje navedena u tom Prilogu, smatraju se jednakovaljanim sjemenu i sadnicama koji ispunjavaju uvjete Direktive 1999/105/EZ, pod uvjetom da su zadovoljeni uvjeti utvrđeni u Prilogu II. ovoj Odluci.”
            
         
               3.
            
            
               U članku 4., prvi stavak zamjenjuje se sljedećim:
               „Pri ulasku sjemena i sadnica u Uniju, dobavljač koji uvozi taj materijal unaprijed obavješćuje službeno tijelo dotične države članice o uvozu. Prije nego što se materijal stavi na tržište, službeno tijelo izdaje glavni certifikat na temelju službenoga Certifikata o podrijetlu OECD-a.”
            
         
               4.
            
            
               Prilozi I. i II. mijenjaju se sukladno Prilogu ovoj Odluci.
            
         Članak 2.
   Ova Odluka stupa na snagu trećeg dana od dana objave u Službenom listu Europske unije.
   Primjenjuje se od 1. siječnja 2013.
   Članak 3.
   Ova je Odluka upućena državama članicama.
   
      Sastavljeno u Strasbourgu 21. studenoga 2012.
      
         
            Za Europski parlament
         
         
            Predsjednik
         
         M. SCHULZ
      
      
         
            Za Vijeće
         
         
            Predsjednik
         
         A. D. MAVROYIANNIS
      
   
   
      (1)  SL C 351, 15.11.2012., str. 91.
   
      (2)  Stajalište Europskog parlamenta od 23. listopada 2012. (još nije objavljeno u Službenom listu) i odluka Vijeća od 13. studenoga 2012.
   
      (3)  SL L 345, 23.12.2008., str. 83.
   
      (4)  SL L 11, 15.1.2000., str. 17.
   
      (5)  SL L 106, 17.4.2001., str. 1.
   
      (6)  SL L 268, 18.10.2003., str. 1.
   
      (7)  SL L 268, 18.10.2003., str. 24.
   PRILOG
   Prilozi I. i II. Odluci 2008/971/EZ mijenjaju se kako slijedi:
   
               1.
            
            
               Prilog I. zamjenjuje se sljedećim:
               
                  „PRILOG I.
                  
                     Države i nadležna tijela
                  
                  
                              Država (1)
                              
                           
                           
                              Tijelo odgovorno za odobravanje i nadzor proizvodnje
                           
                        
                              CA
                           
                           
                              
                                          National Forest Genetic Resources Centre/Centre national des ressources génétiques forestières
                                       
                                    
                                          Natural Resources Canada/Ressources naturelles Canada
                                       
                                    
                                          Canadian Forest Service — Atlantic/Service canadien des forêts — Atlantique
                                       
                                    
                                          P.O. Box 4000
                                       
                                    
                                          FREDERICTON, NB E3B 5P7
                                       
                                    
                        
                              CH
                           
                           
                              
                                          Federal Office for the Environment (FOEN)
                                       
                                    
                                          Department of the Environment, Transport, Energy and Communications (UVEK)
                                       
                                    
                                          Forest Division
                                       
                                    
                                          Federal Plant Protection Service
                                       
                                    
                                          Zürcherstraße 111
                                       
                                    
                                          CH-8903 BIRMENSDORF
                                       
                                    
                        
                              HR
                           
                           
                              
                                          Croatian Forest Research Institute - CFI
                                       
                                    
                                          Division of Genetics, Forest Tree Breeding and Seed Science
                                       
                                    
                                          Cvjetno naselje 41
                                       
                                    
                                          10 450 Jastrebarsko
                                       
                                    
                        
                              NO
                           
                           
                              
                                          Norwegian Forest Research Institute
                                       
                                    
                                          Høgskoleveien 12
                                       
                                    
                                          N-1432 AAS
                                       
                                    
                                          Norwegian Forest Seed Station
                                       
                                    
                                          P.O. Box 118
                                       
                                    
                                          N-2301 HAMAR
                                       
                                    
                        
                              RS
                           
                           
                              
                                          Group for Forest Reproductive Material and Genetic Resources Directorate for Forest
                                       
                                    
                                          Ministry of Agriculture, Forestry and Water Management
                                       
                                    
                                          Ministry od AFW - Directorate for Forest
                                       
                                    
                                          Omladinskih brigada 1
                                       
                                    
                                          Novi Beograd
                                       
                                    
                        
                              TR
                           
                           
                              
                                          Ministry of Environnement and Forestry
                                       
                                    
                                          General directorate of Forestation and Erosion Control
                                       
                                    
                                          Bestepe 06560
                                       
                                    
                                          Ankara
                                       
                                    
                        
                              US
                           
                           
                              
                                          USA United States Department of Agriculture, Forest Service
                                       
                                    
                                          Cooperative Forestry
                                       
                                    
                                          National Seed Laboratory
                                       
                                    
                                          5675 Riggins Mill Road
                                       
                                    
                                          Dry Branch, Georgia 31020
                                       
                                    DRŽAVNA SLUŽBENA TIJELA ZA CERTIFIKACIJU
                              (ovlaštena za izdavanje certifikata OECD-a putem sporazuma s USDA Forest Service)
                              
                                          Washington State Crop Improvement Association, Inc.
                                       
                                    
                                          1610 NE Estate Blvd, Suite 610
                                       
                                    
                                          Pullman, Washington 99163
                                       
                                    
                        
            
         
               2.
            
            
               U Prilogu II. dodaje se sljedeći odjeljak:
               „C.   Dodatni uvjeti vezani uz sjeme i sadnice kategorije ‚kvalificirano’ proizvedene u trećim zemljama
               U pogledu sjemena ili sadnica kategorije ‚kvalificirano’, u oznaci OECD-a i oznaci ili dokumentu dobavljača navedeno je jesu li u proizvodnji osnovnog materijala korištene genetičke modifikacije.”
            
         
      (1)  CA - Kanada, CH - Švicarska, HR - Hrvatska, NO - Norveška, RS - Srbija, TR - Turska, US - Sjedinjene Američke Države.”